CELEX: 22005D0104
Language: hr
Date: 2005-07-08 00:00:00
Title: Odluka Zajedničkog odbora EGP-a br. 104/2005 od 8. srpnja 2005. o izmjeni Priloga XI. (Telekomunikacijske usluge) Sporazumu o EGP-u

11/Sv. 99
            
            
               HR
            
            
               Službeni list Europske unije
            
            
               252
            
         22005D0104
   
               L 306/39
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 104/2005
   od 8. srpnja 2005.
   o izmjeni Priloga XI. (Telekomunikacijske usluge) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XI. Sporazumu je izmijenjen Odlukom Zajedničkog odbora EGP-a br. 39/2005 od 11. ožujka 2005. (1).
            
         
               (2)
            
            
               Odluka Komisije 2004/535/EZ od 14. svibnja 2004. o primjerenoj zaštiti osobnih podataka iz Evidencije imena zračnih putnika koja se prenosi Uredu carine i pogranične sigurnosti Sjedinjenih Američkih Država (2) treba se unijeti u Sporazum,
            
         ODLUČIO JE:
   Članak 1.
   Iza točke 5.ei (Odluka Komisije 2004/411/EZ) Priloga XI. Sporazumu umeće se sljedeća točka:
   
               „5.ej
            
            
               
                  32004 D 0535: Odluka Komisije 2004/535/EZ od 14. svibnja 2004. o primjerenoj zaštiti osobnih podataka iz Evidencije imena zračnih putnika koja se prenosi Uredu carine i pogranične sigurnosti Sjedinjenih Američkih Država (SL L 235, 6.7.2004., str. 11.).”
            
         Članak 2.
   Tekstovi Odluke 2004/535/EZ na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 9. srpnja 2005. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 8. srpnja 2005.
      
         
            Za Zajednički odbor EGP-a
         
         
            Predsjednik
         
         Nj.P.V. princ Nikolaus von LIECHTENSTEIN
      
   
   
      (1)  SL L 198, 28.7.2005., str. 36.
   
      (2)  SL L 235, 6.7.2004., str. 11.
   
      (3)  Ustavni zahtjevi nisu navedeni.